Крысціна Саксонская

Крысціна Саксонская (; 25 снежня 1461, Торгау — 8 снежня 1521, Одэнсэ) — каралева-кансорт Даніі, Нарвегіі і Швецыі; жонка Ханса I Дацкага.

 Біяграфія 

 Ранні перыяд жыцця 
Крысціна была заручаная з Хансам у 1477 годзе. Пышнае вяселле адбылося праз год, 6 верасня 1478 годаJorgensen, Ellen & Skovgaard, Johanne, Danske dronniger; fortaellinger og karakteristikker af Ellen Jorgensen og Johanne Skovgaard, Kobenhavn H. Hagerup, 1910. У 1481 годзе яна стала каралевай Даніі, аднак не была каранаваная да 1483 года, калі Ханс стаў таксама каралём Нарвегіі. 18 мая 1483 года яна і Ханс былі каранаваны каралём і каралевай Даніі і Нарвегіі.

На працягу першых дваццаці гадоў шлюбу інфармацыі пра Крысціну захавалася мала, верагодна яна прысвяціла жыццё сям’і і дзецям. Каралеўская пара мала жыла ў Капенгагене, але аддавала перавагу пераязджаць паміж каралеўскімі замкамі ў Фунене. Нішто не сведчыць пра тое, што яна займалася палітыкай падчас жыцця ў ДанііJorgensen, Ellen & Skovgaard, Johanne, Danske dronniger; fortaellinger og karakteristikker af Ellen Jorgensen og Johanne Skovgaard, Kobenhavn H. Hagerup, 1910.

Крысціну называлі набожнай, яна плакала кожны раз, калі не магла наведаць імшу. У 1497 годзе яна разам з мужам заснавала кларысінскі манастыр у Капенгагене.

 Данія 
У 1497 годзе Ханс быў абраны каралём Швецыі. Праз два гады Крысціна таксама адправілася ў Швецыю, а 4 лютага 1499 года яны каранаваліся каралём і каралевай Швецыі ва Упсале. Яна суправаджала Ханса падчас яго другога і трэцяга візітаў у Швецыю ў 1500 годзе і ў студзені 1501 года, адпаведна. Падчас візіту ў 1501 годзе Ханс завёў раман з адной з яе фрэйлін, што прывяло да скандалу і фактычнага разрыву шлюбу.

Калі разгарэліся вайна за зрушэнне караля Ханса і дацка-шведская вайна (1501—1512), Ханс пакінуў Швецыю і адправіўся ў Данію ў жніўні 1501 года ў кампаніі палюбоўніцы. Ён пакінуў Крысціну, якая ў той час была занадта хворая для падарожжа, камандаваць гарнізонам замка Трэ-Крунур у Стакгольме ў якасці свайго рэгента і маральнай падтрымкі паслядоўнікаў. З верасня 1501 года па 6 мая 1502 года каралева Крысціна была абложаная шведскімі паўстанцамі. Гэта была адна з самых цяжкіх асад ў часы Кальмарскай уніі — з-за чумы і голаду ад гарнізона ў тысячу чалавек засталося толькі семдзесят. 9 мая 1502 года Крысціна здалася шведскаму рэгенту Стэну Стурэ Старэйшаму. Згодна мірнай дамове яна павінна была знаходзіцца ў манастыры ў Стакгольме, пакуль не зможа вярнуцца ў Данію. Лэдзі Інгеборг Тот суправадзіла яе ў манастыр. Стэн Стурэ старэйшы парушыў дамову і не аддаў Каралеву, калі за ёй быў дасланы карабель з Даніі. У кастрычніку 1503 года яна была нарэшце вызваленая і адпраўленая праз дацкую мяжу, дзе ў Хальмстадзе Каралеву сустрэў яе сын Крысціян.

 Далейшае жыццё 
У 1504 годзе яна здзейсніла паломніцтва ў Вільснак і Штэрнберг ў Брандэнбург, дзе таксама пабачылася са сваёй дачкой Лізаветай. Па вяртанні ў Данію яна заснавала кларысінскія манастыры ў Капенгагене і ОдэнсэDansk Biografisk Leksikon.

Пасля яе вяртання ў Данію Крысціна пражыла рэшту жыцця асобна ад караля Ханса. У яе быў свой уласны асобны двор, куды часта прыязджалі госці, аднак сам кароль наведваўся рэдкаJorgensen, Ellen & Skovgaard, Johanne, Danske dronniger; fortaellinger og karakteristikker af Ellen Jorgensen og Johanne Skovgaard, Kobenhavn H. Hagerup, 1910. Яна таксама жыла са сваім сынам Францішкам у Одэнсэ.

Крысціна цікавілася мастацтвам і музыкай і была дабрачынцай шматлікіх музыкаў, пісьменнікаў і мастакоў. Яна была дбайнай каталічкай, не жадаючай рэфармавання каталіцкай царквыDansk Biografisk Leksikon. Яна таксама была вядомая сваёй дабрачыннасцю.

У 1513 годзе яна аўдавела. Крысціна Саксонія памерла 8 снежня 1521 года ва ўзросце 59 гадоў.

 Дзеці 
6 верасня 1478 года Крысціна Саксонская выйшла замуж за Ханса I Дацкага (1455—1513). Іх дзецьмі былі:
ІмяДата нараджэнняДата смерціНататкіГанс14791480Памёр у маленстве.Эрнст14801500Крысціян1 ліпеня 148125 студзеня 1559Кароль Даніі, Нарвегіі і Швецыі.Якаб14841566Лізавета24 чэрвеня 148510 чэрвеня 1555Выйшла замуж за Іаахіма I Нестара, курфюрста Брандэнбурга у 1502 годзе.Францыск15 ліпень 14971 красавіка 1511

 Продкі 

 Спасылкі 

 Dansk Kvindebiografisk Leksikon
 Dansk biografisk Lexikon / III. Bind. Brandt — Clavus

Катэгорыя:Рэгенты Швецыі